Moetsi oa moetsi / Moetsi oa Content - NAB Bontša litaba ka phatlalatso Beat, Mokhatlalatsi oa Phatlalatso oa NAB Show - NAB BONTŠA LIVE
Home » Jobs » Setšoantšo sa Moqapi / Mōpi oa Boitsebiso
Ho buloa ha Jobo: Moqapi oa libuka / Moetsi oa Content
boemo ba: Setšoantšo sa Moqapi / Mōpi oa Boitsebiso
Previous: Moetsi oa Video - Nane ea Junior
Next: Moqapi oa Litšoantšo + Tlhahiso Baroma 11 | Beibele Inthaneteng | Phetolelo ya Lefase le Lefsa
11 Ka gona ke botšiša gore: Na Modimo o lahlile batho ba gagwe?+ Le gateetee! Gobane le nna ke Moisiraele+ wa peu ya Aborahama le wa moloko wa Benjamini.+
2 Modimo ga se a lahla batho ba gagwe bao a ilego a ba šetša pele.+ Na ga le tsebe seo Lengwalo le se bolelago mabapi le Eliya, ge a be a lopa Modimo a latofatša Isiraele?+ A re:
3 “Jehofa, ba bolaile baporofeta ba gago, ba epolotše dialetare tša gago, ke šetše ke nnoši gomme bjale ba nyaka moya wa ka.”+
4 Lega go le bjalo, polelo ya Modimo+ e re’ng go yena? E re: “Ke itšhadišeditše banna ba dikete tše šupago (7 000), banna bao ba sa kago ba khunamela Baali.”+
5 Ka baka leo, ka tsela ye, le lebakeng la gona bjale go tšweletše mašaledi+ ao a kgethilwego+ ka botho bjo bogolo bja Modimo.
6 Bjale ge e ba e le ka botho bjo bogolo bja Modimo,+ ga e sa hlwa e le ka mediro;+ go sego bjalo, botho bjoo ga e sa le bjona.+
7 Ka gona go thwe’ng? Sona selo se Isiraele e se tsomago ka matla ga se ya se hwetša,+ eupša ba kgethilwego+ ba se hweditše. Ba bangwe ka moka matla a bona a go nagana a retetše;+
8 go etša ge go ngwadilwe gwa thwe: “Modimo o ba robaditše boroko bjo bogolo bja moya,+ a ba nea le mahlo ao a sa bonego le ditsebe tšeo di sa kwego, go ba go fihla lehono le.”+
9 Le gona Dafida o re: “A tafola ya bona e be molaba, moreo, tšhitišo le tefetšo go bona;+
10 anke mahlo a bona a swifale e le gore ba se ke ba bona gomme ka mehla ba inamiše mekokotlo ya bona.”+
11 Ka baka leo ke botšiša gore: Na ba ile ba kgopša gomme ba wa+ ka mo go feletšego? Le gateetee! Eupša ka kgato ya bona e fošagetšego+ go na le phološo bakeng sa batho ba ditšhaba,+ e le go ba dira gore ba hufege.+
12 Bjale ge e ba kgato ya bona e fošagetšego e bolela mahumo go lefase gomme go fokotšega ga bona go bolela mahumo go batho ba ditšhaba,+ gona go tla ba le mahumo a mantši ka baka la palo e tletšego+ ya bona.
13 Bjale ke bolela le lena bao le lego batho ba ditšhaba. Ka ge ke le moapostola+ go ditšhaba,+ ke tagafatša+ bodiredi+ bja ka,
14 go bona ge e ba ka tsela le ge e le efe nka dira gore ba gešo ba hufege gomme ka phološa+ ba bangwe gare ga bona.+
15 Gobane ge e ba go lahlwa+ ga bona go bolela poelano+ bakeng sa lefase, gona go amogelwa ga bona go tla bolela’ng ge e se bophelo go tšwa bahung?
16 Go feta moo, ge e ba karolo e tšerwego e le dithakangwaga+ e le e kgethwa, gona lekwate le lona le bjalo; ge e ba modu e le o mokgethwa,+ gona le makala a bjalo.
17 Lega go le bjalo, ge e ba a mangwe a makala a ile a thokgwa eupša wena, gaešita le ge o le mohlware wa naga, o ile wa hlomesetšwa gare ga ona+ gomme wa ba karolo ya modu wa mohlware+ wa monono,+
18 gona o se ke wa ikgantšhetša makala ao. Le ge e ba o ikgantšhetša wona,+ gopola gore ga se wena o rwelego modu,+ eupša modu o rwele wena.+
19 Ka gona, o tla re: “Makala a ile a thokgwa+ e le gore ke hlomesetšwe.”+
20 Ke therešo! Ka baka la go hloka tumelo+ ga bona ba ile ba thokgwa, eupša wena o eme ka tumelo.+ O se ke wa iphagamiša,+ eupša itlhokomele.+
21 Gobane ge e ba Modimo a sa ka a babalela makala a tlhago, le wena a ka se go babalele.+
22 Ka baka leo, bona botho+ le bogale bja Modimo.+ Go bao ba welego go na le bogale bja Modimo,+ eupša go wena go na le botho bja Modimo, ge feela o dula+ bothong bja gagwe; go sego bjalo le wena o tla ripša.+
23 Le bona ge e ba ba sa dule ba hloka tumelo ba tla hlomesetšwa;+ gobane Modimo o kgona go ba hlomesetša gape.
24 Gobane ge e ba o ile wa ripša sehlareng sa mohlware seo e lego sa naga ka tlhago gomme wa hlomesetšwa+ ka go fapana le tlhago sehlareng sa mohlware sa ka serapeng, gona ga go pelaelo gore ba bao e lego makala a tlhago ba tla upša ba hlomesetšwa gape sehlareng sa bona sa mohlware.+
25 Gobane ga ke nyake gore lena, bana bešo, le hloke tsebo ka sephiri se se sekgethwa,+ e le gore le se ipone le le bao ba lego bohlale mahlong a lena. Sephiri seo ke gore karolo ya Isiraele e ile ya retela ganyenyane matleng a yona a go nagana+ go fihla ge palo e tletšego+ ya batho ba ditšhaba e tsene,+
26 gomme Isiraele+ ka moka e tla phološwa ka mokgwa wo. Go etša ge go ngwadilwe gwa thwe: “Mohlakodiši o tla tšwa Tsione+ a tloša mekgwa ya go se boife Modimo go Jakobo.+
27 Ye ke kgwerano ya ka le bona,+ ge ke tloša dibe tša bona.”+
28 Ke therešo gore mabapi le ditaba tše dibotse ke manaba ka baka la lena,+ eupša mabapi le go kgetha ga Modimo ke barategi ka baka la borakgolokhukhu ba bona.+
29 Gobane Modimo a ka se swabele go nea ba bangwe dimpho goba go ba bitša.+
30 Gobane go etša ge le kile la ba ba sa kwego+ Modimo eupša bjale le bontšhitšwe kgaugelo+ ka baka la go se kwe ga bona,+
31 ka gona, le bona ba, bjale e bile ba go se kwe mo go feleletšago ka kgaugelo go lena,+ e le gore le bona bjale ba bontšhwe kgaugelo.
32 Gobane Modimo o ba tswaleletše ka moka go se kweng,+ e le gore a ba bontšhe kgaugelo ka moka ga bona.+
33 A bodiba bja mahumo a Modimo,+ bohlale+ le tsebo!+ Ruri dikahlolo+ tša gagwe ke tšeo di sa nyakišišegego gomme ditsela tša gagwe ke tše di sa latišegego!
34 Gobane “ke mang yo a tsebilego monagano wa Jehofa+ goba yo a bilego moeletši wa gagwe?”+
35 Goba “ke mang yo a mo neilego pele, mo a swanetšego go bušetšwa?”+
36 Gobane dilo tšohle di tšwa go yena gomme di gona ka yena le bakeng sa gagwe.+ A go išwe letago go yena ka mo go sa felego.+ Amene.